Taggrayt tamatut Ɣer taggara ad d-nini tazrawt-nneɣ newwi-tt-id ɣef umyeḍres n yinzan deg ungal Tagrest, urɣu anda deg tezwert n uxeddim-agi nneɣ newwi-d awal ɣef tsekla s umata nesfahm-d d acu-tt tsekla syin akin nmeslay-d ɣef tsekla taqbaylid, newwi-d awal ɣef yal tawsit. Axeddim-agi nneɣ nebḍa-t ɣef kraḍ n yixfawen, deg ixef amezwaru newwi-d awal ɣef umyeḍres nesfahm-d d acu-t nefka-d kra n tbadutin i d-yessebganen d acu-tt tmiḍrant-agi syin akin newwi-d ɣef umezruy n umyeḍres, amek d ilul amek d-yelḥa, amek d-yeww isem-agi amyeḍres, d anwa i s-yefkan isemagi, d anwa i t-id-isnulfan d amezwaru. Deg uxeddim-aggi nneɣ nebder-d daɣen kra n tmuɣliwin ɣef umyeḍres. Nebder-d kra n imusnawen yal yiwen amek terra tmuɣli-s ɣef umyeḍres u yal yiwen acu n umaynut i d-yewwi ɣer umyeḍres-agi. Wagi s umata dayen i d-newwi deg ixef amezwaru d wayen d-nsegza deg-s.